নিজস্ব প্রতিবেদন: বাতাসে বিষাদের সুর। আজই কৈলাসে ফিরে যাবেন উমা। এতদিন গমগম করা ঠাকুরদালান আজই ফাঁকা হয়ে যাবে। শূন্য হয়ে যাবে মন। আবাহমান কাল ধরে এটাই ট্রাডিশন। পুজোর শেষলগ্নে শেষবারের মতো প্রতিমা দর্শন করতে বেরিয়ে পড়েছেন অনেকেই। ফলে সকাল থেকেই মণ্ডপে মণ্ডপে মানুষের ভিড়। বাড়ির পুজোয় তিথি নির্ঘণ্ট মেনে বিসর্জন দেওয়া হবে। ফলে হাতে সময় নেই। কোথাও কোথাও বায়োয়ারি পুজোর প্রতিমা অবশ্য দর্শনার্থীদের জন্য কিছুদিন রেখে দেওয়া হবে।